Kuvat: Jaana Kankaanpää, Jarkko Sirkiä / Kuvitus: Juho Leskinen

Tommy Snellmanin mukaan koronakriisi osoittaa, miten tärkeää omavaraisuus ja huoltovarmuus ovat.

Ruotsissa ruuan omavaraisuusaste on pudonnut jo 50 prosenttiin, kun se Suomessa on 80 prosenttia. Koronavirus onkin herättänyt ruotsalaiset huolestumaan, mitä tehdä, jos rajat menevät kokonaan kiinni ja ruoka loppuu.

"Ruotsissa alkavat jo tietyt raaka-aineet loppua", kertoo Snellman. "Siellä käydään nyt keskustelua omavaraisuudesta."

Land Lantbruk -lehden päätoimittaja Lena Johansson kirjoittaa, ettei tarvita kristallispalloa sen ennustamiseen, että Ruotsin omavaraisuus joutuu pian todella koetteille. "Kauppojen hyllyt ammottavat hamstrauksen takia tyhjinä, ja jos rajat pannaan kiinni, niin ei ole vaikea kuvitella, mitä tapahtuu, kun joka toinen suupala on tuontiruokaa."

"Sanotaan, että ainoa, mikä säästyy kriisiltä, on porkkanakakku, sillä jauhoja, porkkanoita ja sokeria miellä on omasta takaa", Johansson toteaa.

Ruotsin tilannetta heikentää sekin, että kaupoilla ei ole enää paikallisia varastoja.

"Nyt nähdään, miten tärkeä omavaraisuus ja huoltovarmuus ovat", sanoo Snellman. "Ja että meillä Suomessa on kotimaista lihaa ja muita elintarvikkeita."

Snellman kertoo, miten se pystyy nopeasti vastaamaan kysyntään, kun ketju on omissa käsissä. Kun puhelu lihan tarpeesta tuli torstaina, niin yritys toimi heti.

"Perjantaina suunniteltiin, lauantaina teurastettiin, maanantaina pakattiin ja tänään tiistaina tuotteet ovat jo kaupoissa."

Korjattu 17.3.2020 kello 16:30 ingressiin:

Ruotsista soitettiin tällä viikolla meille. Siellä käydään keskustelua ruuan riittävyydestä", kertoo Snellman Lihanjalostuksen toimitusjohtaja Roland Snellman.